[{"text_idx": "#000000", "text": "TEJO denove rifuzis geografian kvoton"}, {"text_idx": "#000001", "text": "Jam duan fojon la komitato de TEJO voc\u0302donis kontrau\u0306 propono por geografia kvoto por c\u0302iuj kandidatoj al postenoj en la organizo. Lau\u0306 kritikantoj la balotilo estis malneu\u0306trala kaj celis pus\u0302i pli da komitatanoj subteni la proponon."}, {"text_idx": "#000003", "text": "Je refoja voc\u0302donado oni prijug\u0302is la du proponojn aparte. La 16-an de aprilo la komitato la duan fojon malaprobis la proponon por genraj kvotoj, per 8 voc\u0302oj kontrau\u0306 12 (3 sin detenis)."}, {"text_idx": "#000004", "text": "La komisiono de egaleco decidis reproponi la amendon, lau\u0306 kiu oni remalfermu la alvokon pri kandidatig\u0302o, se tro da kandidatoj log\u0302as en la sama kontinento. Oni s\u0302ang\u0302is la postulon ke ne pli ol 50% de kandidatoj log\u0302u en la sama kontinento, al 51%."}, {"text_idx": "#000006", "text": "Sed kiam voc\u0302donado komencig\u0302is pri la geografiaj kvotoj, ne evidentis kiel kontrau\u0306i la proponon. Per la balotilo, komitatanoj povis listigi kvar opciojn lau\u0306 prefero. La balotilo demandis c\u0302u oni remalfermu la alvokojn por kandidatoj se almenau\u0306:"}, {"text_idx": "#000008", "text": "Kiel Tyron Surmon, la nova estrarano, demandis en la komitat-retlisto, kion oni faru se oni entute ne volas kvoton?"}, {"text_idx": "#000011", "text": "Sed venis plendoj ke tio estas malneu\u0306trala kaj povus influi pli da homoj voc\u0302doni por la propono, ec\u0302 se ili ne vere subtenas g\u0302in. La komitatano A por Francio, Lucas Teyssier, kaj komitatano B Patricio Iglesias, esprimis sian malkontenton pri la balotilo kaj preferis se estus opcio rekte voc\u0302doni por neniu kvoto. Iglesias diris:"}, {"text_idx": "#000012", "text": "\u2013 Homoj kiuj deziras la status quo estas maljuste pus\u0302itaj elekti opcion kiun ili ne s\u0302atas taksante la riskon de la venko de siaj malplej preferataj opcioj. Tio sen konsideri, ke vers\u0302ajne grava ero de la Komitato ne konas tiun detalon, kaj do probabloj sukcesi por s\u0302ang\u0302proponoj plialtig\u0302as."}, {"text_idx": "#000013", "text": "Tamen, c\u0302ar la voc\u0302dono jam komencig\u0302is, Huurman diris ke li ne rajtas au\u0306 povas s\u0302ang\u0302i la balotilon."}, {"text_idx": "#000014", "text": "Oficisto de TEJO, Mia Nordentoft, klarigis ke oni uzas la parorangan sistemon por la voc\u0302dono, sed tiu sistemo estas planita por elekti kandidatojn au\u0306 la plej bonan manieron por atingi jam konsentitan celon. G\u0302i estas ideala por decidi kio okazu, ne c\u0302u io okazu."}, {"text_idx": "#000015", "text": "\u2013 Mia opinio tial estas, ke PM [Paroranga Metodo] ne estas justa \u2013 au\u0306 pli precize la g\u0302usta \u2013 voc\u0302donsistemo por tia voc\u0302dono."}, {"text_idx": "#000016", "text": "En la neoficala TEJO-babilejo c\u0302e Telegramo, Mandirola defendis la balotilon kaj diris ke g\u0302i estas la sama sistemo kiun TEJO uzas de jaroj."}, {"text_idx": "#000017", "text": "\u2013 Estus absolute maldemokratie subite s\u0302ang\u0302i la manieron voc\u0302doni, simple c\u0302ar vi ne s\u0302atas la temon."}, {"text_idx": "#000021", "text": "Je la 27-a de aprilo la voc\u0302donado finig\u0302is kaj la propono estis malaprobita. Entute 17 komitatanoj lasis la balotilon malplena kaj 11 elektis iun kvoton (ne eblis sin deteni)."}, {"text_idx": "#000024", "text": "Oni ankorau\u0306 ne scias c\u0302u la komisiono pri egaleco proponos kvotojn por la tria fojo."}, {"text_idx": "#000025", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}]